नई दिल्ली: न्यूजर्सी में आईफा अवार्ड्स के दौरान 'परिवारवाद ने धूम मचाया' जैसी टिप्पणी करने को लेकर सोशल मीडिया के निशाने पर आए अभिनेता वरुण धवन ने माफी मांगी है. जाने-माने फिल्मकार डेविड धवन के बेटे वरुण ने फिल्मकार करण जौहर और अभिनेता सैफ अली खान के साथ अवॉर्ड फंक्शन में विवादित परिवारवाद की बहस को तूल दिया था. बाद में तीनों की सोशल मीडिया पर आलोचना हुई. वरुण ने मंगलवार को ट्वीट किया, "मैं माफी मांगता हूं और अफसोस जताता हूं.. अगर मैंने किसी को उस एक्ट से तकलीफ या चोट पहुंचाई है तो मैं तहेदिल से माफी मांगता हूं."